U-I-8/03
Natisni
Opravilna št.:
U-I-8/03
Datum odločitve:
13. 2. 2003
ECLI:
ECLI:SI:USRS:2003:U.I.8.03
Akt:
Statut Vzajemne zdravstvene zavarovalnice, 20. čl.

Pravilnik o volitvah v skupščino zastopnikov Vzajemne, 25. in 35. čl.

Sklep o razpisu volitev v skupščino zastopnikov članov Vzajemne
Izrek:
Pobuda za začetek postopka za oceno ustavnosti in zakonitosti 20. člena Statuta Vzajemne zdravstvene zavarovalnice ter 25. in 35. člena Pravilnika o volitvah v skupščino zastopnikov Vzajemne in Sklepa o razpisu volitev v skupščino zastopnikov članov Vzajemne se zavrže.
Evidenčni stavek:
Ustavno sodišče ni pristojno za presojo aktov zdravstvene zavarovalnice, ki niso splošni akti, izdani za izvrševanje javnih pooblastil.
Geslo:
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
akt zavoda za zdravstveno zavarovanje
Vlagatelj:
Sindikat zdravstva in socialnega varstva Slovenije
Datum vloge:
15. 1. 2003
Vrsta odločitve:
sklep
Vrsta rešitve:
zavrženje
Dokument:
US22073
Dokument v PDF obliki:
U-I-8-03.pdf
114 KB
Prenesite datoteko
U-I-8/03
13. 2. 2003
SKLEP
Ustavno sodišče je v postopku za preizkus pobude Sindikata zdravstva in socialnega varstva Slovenije, ki ga zastopa predsednica Nevenka Lekše, na seji dne 13. februarja 2003
sklenilo:
Pobuda za začetek postopka za oceno ustavnosti in zakonitosti 20. člena Statuta Vzajemne zdravstvene zavarovalnice ter 25. in 35. člena Pravilnika o volitvah v skupščino zastopnikov Vzajemne in Sklepa o razpisu volitev v skupščino zastopnikov članov Vzajemne se zavrže.
Obrazložitev
1. Pobudnik je predlagal oceno ustavnosti in zakonitosti v izreku navedenih aktov, ker naj zaradi določenega načina pridobitve statusa elektorja ne bi omogočali članom Vzajemne enakopravne udeležbe v volilnih aktivnostih in ustrezne zastopanosti v skupščini Vzajemne.
2. Zavarovalnica Vzajemna je sporočila, da je pravna oseba zasebnega prava, da ni nosilka javnega pooblastila in da izpodbijani akti ne sodijo med akte iz 160. člena Ustave.
3. Ustavno sodišče po peti alineji 160. člena Ustave odloča o skladnosti splošnih aktov z Ustavo, zakoni in podzakonskimi predpisi, če so izdani za izvrševanje javnih pooblastil.
Na podlagi drugega odstavka 121. člena Ustave lahko samoupravne skupnosti, podjetja in druge organizacije ter posamezniki z zakonom dobijo javno pooblastilo za opravljanje nekaterih funkcij državne uprave. Prostovoljno zdravstveno zavarovanje ni funkcija državne uprave. Določbe 62.a, 62.b in 62.c člena Zakona o zdravstvenem varstvu in zdravstvenem zavarovanju (Uradni list RS, št. 9/92 in nasl. - ZZVZZ) niso določbe o prenosu javnih pooblastil, zato tudi akti te zavarovalnice niso splošni akti, izdani za izvrševanje javnih pooblastil, in Ustavno sodišče za njihovo presojo ni pristojno. Pobudo je bilo zato treba zavreči že iz tega razloga.
4. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94 - ZUstS) in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica dr. Dragica Wedam Lukić ter sodnici in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič in Jože Tratnik. Sklep je sprejelo soglasno.
Predsednica
dr. Dragica Wedam Lukić